贈希先
作者：吳則禮
朝代：宋

paragraphs: 太兄遠從方廣來，緊打脚綳帩草鞋。
堂頭老人未相見，道眼心知如覿面。
山間五百大弟子，僕射魯公辦能事。
且燒湯鼎試中𤃩，憑仗阿先歸舉似。
叢林梁棟權與洪，戲爲韻語亦復工。
曾參陶謝得一滴，漆盂蔬筍要洗滌。
白髪佳縗只要閒，夢想連牀六尺单。
豈徒衲帔痿羸坐，共守團爐黄獨火。